„ Ég myndi ekki kalla þetta bata í atvinnulífinu . Nær væri að segja að svartsýnustu spár hafi ekki gengið eftir í sambandi við efnahagsmálin . Ég held að menn hafi verið í miklu svartsýniskasti þegar kjaraviðræður stóðu yfir . “ Þetta segir Hjördís Þóra Sigurþórsdóttir , formaður Afls , starfsgreinafélags á Austurlandi , innt eftir viðbrögðum við fréttum Morgunblaðsins á laugardag um batamerki á vinnumarkaði . Í frétt blaðsins sagði Ásdís Kristjánsdóttir , forstöðumaður efnahagssviðs Samtaka atvinnulífsins , að sú dökka mynd sem dregin hefði verið upp í byrjun árs væri ekki að raungerast . Karl Sigurðsson , sérfræðingur hjá Vinnumálastofnun , sagðist þokkalega bjartsýnn á að ekki yrði jafn mikið atvinnuleysi í haust og óttast var og störfum fjölgi þrátt fyrir fall WOW air og samdrátt í ferðaþjónustu . Katrín S. Óladóttir , framkvæmdastjóri Hagvangs , og Halldór Þorkelsson , framkvæmdastjóri Capacent , voru sammála í fréttinni um vísbendingar um batamerki og viðspyrnu á vinnumarkaði . Taldi meira vera í stöðunni Í umfjöllun um mál þetta í Morgunblaðinu í dag segist Hjördís Þóra ekki hafa tilfinningu fyrir bata á vinnumarkaði á Austurlandi , ferðaþjónustan beri sig enn aumlega og ekki ólíklegt að svokallaður bati geti allt eins verið árstíðabundar sveiflur .